Pædagogisk vejledning til arbejdet med ”Den blå Drage” af Ry Kristensen.

Forslag til, hvordan bogen læses i klassen:

* Inden bogen læses højt, vises forsiden for klassen – evt. på smartboard. Tal med klassen om, hvad de tror, bogen handler om.
* Læs herefter bogen højt for klassen. Langsomt og evt. med stemmer.
* Under læsningen spørges ind til svære ord, der forklares. Fx flod, strøm, flyde, tågesky, klo, køligt, pejs etc.
* Efter læsningen tages en kort snak om, hvad historien handler om. Evt. stikord skrives på tavlen.
* Hvad synes eleverne om bogen?
* Hvad ved klassen om drager i forvejen? Lav evt en tavle i klassen, hvor ”drageord” kan skrives til senere brug.

Forslag til, hvordan du kan arbejde med opgavesættet:

* Sættet printes ud i et lille kompendie til hver elev. Du kan også printe opgavesiderne ud enkeltvis og lave dem én ad gangen. Den første opgave – den med resuméet, kan evt. hænges op.
* **Opgave 1**: Eleverne skriver med egne ord, hvad ”Den blå Drage” handler om. Nogle vil bruge klassesnakken fra tidligere til at skrive deres resumé. Andre kan skrive med egne ord.
* **Opgave 2:** Tal om, hvad et galleri er. I bogen møder vi drager i forskellige farver. Disse tegnes. Hvis nogle har svært ved at tegne drager, kan I hente inspiration her:

<http://www.supercoloring.com/da/laer-at-tegne/saadan-tegner-man-en-realistisk-drage>

eller du kan printe skabeloner ud her – måske til ekstraopgave:

<http://www.supercoloring.com/da/tegninger-til-farvelaegning/fantasi-mytologi/drage>

* **Opgave 3:** Find ord fra bogen. Ordene findes kun vandret og lodret. Ordene skrives på linjerne under kassen. Der er 10 ord i alt.

**Skabelon til elevernes egne ”Find ordet”.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

**Opgave 4:**

Fra billede til sætning: Her skal eleverne læse teksten og finde det billede der passer til. Teksten er taget direkte fra bogen, så der kan hentes hjælp, hvis eleverne finder billedet.

**Opgave 5:**

Litteraturspørgsmål:

Her skal eleverne svare så godt som muligt på spørgsmål til teksten. Opgaven kan eventuelt laves sammen i grupper, som makkerarbejde eller som fælles litteratursnak i klassen.

**Opgave 6:**

Ordfabrik

Her skal eleverne lave så mange nye ord som muligt, ud fra det ordet; ***Ildspydendedragebjerghule.***

Alle bogstaver må bruges flere gange. Dog ikke i samme ord.

Hvem kan lave flest ord? Hvem kan lave flest lange ord.

Start evt fælles med at skrive ”ildspydendedragebjerghule” på tavlen, og lav de første 10 nye ord fælles.

Hvor mange nye ord kan der laves? Skriv dem evt. på samme tavle, som jeres drageord fra tidligere.

**Opgave 7:**

Prik, del, skriv. Ordet på linjen vokalprikkes, deles i stavelser og skrives med smukkeste skrift på linjen. Gerne 2-3 gange.

**Opgave 8:**

Meddigtning: Tag en snak om, hvad adoption er. Og hvor eleverne tror, at ægget kommer flyvende fra.

Lad dem skrive deres egen slutning, hvor ægget ikke nødvendigvis adopteres. Måske finder ægget sine rigtige forældre eller måske når Bark og Mynte ikke at gribe ægget inden vandfaldet….Start med en fælles snak på klassen, så fantasien hjælpes lidt på vej…….

Kender eleverne til andre situationer, hvor dyr kommer væk fra deres rigtige forældre? Hvilke oplevelser/erfaringer har eleverne med det?

**Opgave 9:**

Gentaget læsning.

Tal med eleverne om, at jo mere man træner/øver noget, jo bedre bliver man (næsten altid). Gentaget læsning er også en måde at træne læsning på.

Forklar hvad gentaget læsning går ud på.

Send eleverne ud i grupper to og to, med et stopur.

Lad den ene tage tid, mens den anden læser. Gentag tre gange. Tiderne noteres på arket.

Tal om – tilbage i klassen – om det blev bedre af, at teksten blev læst flere gange.